**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.12.2023, ora 08.00 – 03.12.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.12.2023, ora 07.00**

**RÂURI**

**Debitele au fost în creştere** ca urmare a efectului combinat al precipitațiilor căzute în interval, cedării apei din stratul de zăpadă și propagării, exceptând râurile Cerna, Jiu (cu excepția cursului mijlociu, unde au fost în creștere prin propagare), Vedea, Argeș, Ialomița, Bârlad, cele din Dobrogea, bazinele superioare ale Mureșului, Oltului, bazinul inferior al Oltului, cursul mijlociu și inferior al Prutului și afluenții acestuia și cursul superior al Siretului, unde au fost relativ staționare și râurile Vișeu, Iza, Someșul Mare, unde au fost în scădere.

Scurgeri importante pe versanți, torenți, pâraie, viituri rapide cu efecte de inundații locale şi creşteri de niveluri şi debite, cu depăşirii **COTELOR DE APĂRARE,** s-au înregistrat pe râurile din bazinele hidrografice Tur, Iza, Lăpuș, Crișul Negru și Arieș, datorită efectului combinat al precipitațiilor prognozate, cedării apei din stratul de zăpadă și propagării.

În interval s-au situat peste **COTELE DE ATENȚIE** râurile la stațiile hidrometrice: Someș – Răstoci (380)-jud.CJ și Firiza – Firiza (110+10)-jud. MM.

**Se situează peste:**

- **COTELE DE INUNDAȚIE** râurile la stațiile hidrometrice: Tur – Călinești Oaș (420+15)-jud.SM, Tur – Tururlung (420+47)-jud.SM, Tur – Micula (310+82)-jud.SM, Crasna – Domănești (500+8)-jud.SM (sectoare îndiguite);

- **COTELE DE ATENȚIE** râurile la stațiile hidrometrice: Tisa – Valea Vișeului (151+32)-jud.MM, Tur – Negrești Oaș (170+4)-jud.SM, Valea Rea – Huța Certeze (170+6)-jud.SM, Someșul Mare – Valea Mare (110+10)-jud.BN, Someșul Mare – Rodna (120+4)-jud.BN, Barcău – Sălard (510+30)-jud.BH, Mureș – Ocna Mureș (430+20)-jud.AB și Geoagiu – Mogoș (150+30)-jud.AB.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Mureș(exceptând cursul inferior), Bega, Timiș, Bârzava, Moravița, Caraș, Nera, Prahova, bazinele superioare ale Jiului, Oltului, Bistriței, Trotuşului și cursul superior al Prutului și mai mici (sub 30%) pe râurile din bazinele hidrografice: Tazlău, Bârlad, Jijia, pe unii afluenți din bazinul inferior al Jiului și Oltului.

Formațiunile de gheață (izolat gheață la maluri) prezente în bazinele inferioare ale Moldovei şi Bistriței au fost în eliminare.

Este în vigoare **AVERTIZAREA HIDROLOGICĂ** nr. 125din 02.12.2023.

**Debitele vor fi în scădere** pe râurile din bazinele superioare ale Vișeului, Izei, Turului, Someșului, Lăpușului, Crasnei, Barcăului, Someșului Mic, Crișurilor, Mureșului, Arieșului, Târnavelor, Begăi, Timișului, Bârzavei, Carașului, Nerei, Oltului, Buzăului, Putnei, Rm. Sărat, Trotușului, Bistriței, Moldovei și Sucevei, relativ staționare pe râurile din bazinele hidrografice: Cerna, Jiu, Vedea, Argeș, Ialomița, Bârlad, bazinele mijlocii și inferioare ale Oltului și Prutului și în creștere prin propagare pe celelalte râuri.

Se vor menține peste **COTELE DE APĂRARE** cursurile mijlocii și inferioare ale râurilor Tur, Crasna, Crișul Negru și Mureș, ca urmare a propagării viiturilor formate anterior.

Se menține în vigoare **AVERTIZAREA HIDROLOGICĂ** nr. 125din 02.12.2023 până la ora 24:00.

**DUNĂRE**

**Debitul la intrarea în ţară** (secţiunea Baziaş) în intervalul 02-03.12.2023 **a fost în scădere, având valoarea de** **7500 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în scădere pe sectorul Gruia – Turnu Măgurele și în creștere pe sectorul Zimnicea – Tulcea.

**Debitul la intrarea în ţară** (secţiunea Baziaş) **va fi** în scădere (7400 m3/s).

În aval de Porţile de Fier debitele vor fi în scădere pe sectorul Gruia – Zimnicea și în creștere pe sectorul Giurgiu – Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 9.35 mc/s;

Debitul râului Crișul Alb în secțiunea Crișcior este 15.36 mc/s.

**2.** **Situaţia meteorologică în intervalul 02.12.2023, ora 09.00 –03.12.2023, ora 06.00**

**În ţară** vremea a fost în continuare caldă pentru începutul lunii decembrie, deosebit de caldă în regiunile intracarpatice și în sud-est, unde abaterea pozitivă față de norme a fost de până la 12...14 grade. Cerul a avut înnorări și a plouat spre seară și noaptea în Crișana, Maramureș, local în Banat, Transilvania și Oltenia, iar la munte, local au fost ploi, iar la

altitudini mari și lapoviță și ninsoare. Vântul a suflat slab și moderat, cu intensificări la munte unde au fost rafale de 60...80 km/h, iar pe creste de peste 90 km/h și în regiunile vestice unde vitezele au fost în general de 55...65 km/h, dar local și temporar și în cele centrale și estice. Temperaturile maxime au fost cuprinse între 2 grade la Rădăuți și Suceava și 21 de grade la Gurahonț, Oravița, Adamclisi, Mangalia, Tulcea și Constanța. Era strat de zăpadă la munte, unde măsura, pe platformele stațiilor meteorologice*,* până la 42 cm în Masivul Făgăraș (Bâlea-Lac) și izolat în Transilvania (până la 3 cm). A fost ceață pe arii restrânse în estul Transilvaniei și în Oltenia, dar mai ales în jumătatea de nord a Moldovei unde a persistat. La ora 6 valorile termice se încadrau între -3 grade la Dumbrăvița de Codru și Șiria și 16 grade la Tulcea.

**Observație:** în intervalul de diagnoză au fost în vigoare 18 atenționări cod galben pentru fenomene meteorologice periculoase imediate, 7 emise de către SRPV Bacău, 7 emise de către SRPV Sibiu, 3 de către SRPV Cluj-Napoca și 1 emisă de către SRPV Timișoara.

**La Bucureşti** valorile termice au continuat să crească și au caracterizat o vreme mult mai caldă decât în mod obișnuit pentru această dată. Cerul a fost temporar noros, iar vântul a suflat slab și moderat. Temperatura maximă a fost de 15 grade la Filaret, 17 grade în Băneasa și 18 grade la Afumați, iar la ora 6 se înregistrau 9 grade la Filaret și 14 grade la

Afumați și Băneasa.

**3. Prognoza meteorologică în intervalul 03.12.2023, ora 09.00–04.12.2023, ora 9.00**

**În ţară** vremea se va răci, mai accentuat în jumătatea nord-vestică a teritoriului. Cerul va avea înnorări temporare și local vor fi precipitații, în general slabe, mai ales sub formă de ploaie în regiunile sud-estice, mixte în vest, nord-vest, centru și în dealurile subcarpatice ale Olteniei și Munteniei și predominant ninsori la munte. Vântul va sufla slab și moderat, cu intensificări temporare în sudul țării și la munte, îndeosebi în Carpații Orientali (rafale de 60...80 km/h, iar la peste 1700 m altitudine, 90...100 km/h), dar local și în centrul și estul teritoriului. Temperaturile maxime se vor situa între -1 și 16 grade, iar cele minime în general între -8 și 0 grade.

**La Bucureşti** valorile termice vor fi în scădere semnificativă față de ziua anterioară, dar mai ales pe timpul zilei se vor situa peste cele normale climatologic la această dată. Temperatura maximă va fi de 10...11 grade, iar cea minimă de 0...2 grade. Cerul va fi noros și temporar va ploua slab. Vântul va sufla în general moderat.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au au fost semnalate evenimente deosebite.

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**